GEOGRAFIA 7. Ročník od 25.5.2020 do 29.5.2020

OPAKOVANIE – STREDNÁ EURÓPA – pracovný list – povinne vypracovať

Stručné zhrnutie: Stredná Európa siaha od Baltského mora po Alpy. Okrem Slovenska tu patrí Česko, Maďarsko, Poľsko, Rakúsko, Švajčiarsko a najväčším a hospodársky najsilnejším štátom oblasti je Nemecko. Povrch tvoria mladšie a vyššie pohoria – Alpy a Karpaty, staršie a nižšie – Česká vysočina, Stredonemecká vrchovina a viacero pohorí v Strednom Nemecku. Sever oblasti, najmä Poľsko a Maďarsko vypĺňajú nížiny. Celá oblasť leží v prechodnom type podnebia s väčším vplyvom oceánu s dostatkom zrážok .Najviac kontinentálne podnebie sa prejavuje v Maďarsku a tam je aj najmenej zrážok. Riečna sieť je dobre rozvinutá, rieky sú napájané dažďom a topiacim sa snehom, majú dostatok vody a v oblasti pramenia. Osou je rieka Dunaj, Rýn, Labe a Visla. Hustota zaľudnenia je priemerná, najvyššia je v Nemecku. Obyvateľstvo patrí k slovanskej a germánskej jazykovej skupine , okrem Maďarov , ktorí patria k ugrofínskej jazykovej skupine. Pôdy na severe sú poznačené činnosťou ľadovca a menej úrodné. Pestujú sa tu najmä krmoviny s významným chovom hovädzieho dobytka. Najúrodnejšie pôdy sú pozdĺž veľkých riek – Maďarsku - a pestuje sa najmä pšenica, kukurica, cukrová repa, slnečnica. Z nerastných surovín sa vyskytuje najmä uhlie v Poľsku, Česku a Nemecku. Výroba sa orientuje hlavne na strojárensky priemysel – výroba automobilov a dopravných prostriedkov – Nemecko, Slovensko, Česko a Poľsko. Zakladajúcim členom EÚ je Nemecko, všetky štáty sú členmi okrem Švajčiarska.

ÚLOHY:

1. Do ktorých štátov Strednej Európy zasahuje najvyššie pohorie Európy Alpy?
2. Druhou najväčšou riekou Európy je Dunaj. Ktorými štátmi a hlavnými mestami Strednej Európy preteká táto rieka?
3. V ktorých štátoch Strednej Európy prevládajú nížiny?
4. Ktorý štát Strednej E urópy má najúrodnejšie pôdy?
5. V ktorom štáte sa vyrábajú nasledovné značky áut: Volkswagen, Škoda, Opel, Audi?
6. V ktorých štátoch Strednej Európy sa nachádzajú nasledovné mestá:

Praha, Krakov, Debrecín, Linz, Mníchov, Poznaň, Plzeň ,Košice?

1. Ktorý štát z oblasti nie je členom EÚ?
2. Obyvatelia daných štátov patria ku slovanskej alebo germánskej jazykovej skupine. Ktorý štát je výnimkou?
3. Ktorý štát danej oblasti má najviac obyvateľov a najvyššiu hustotu osídlenia?
4. Vymenuj vnútrozemské štáty danej oblasti – ktoré nemajú prístup k moru: